आत्मसम्मान
यदि हम बात करें कि आत्मसम्मान क्या होता है, तो आत्म-सम्मान (अंग्रेज़ी- self-esteem, सेल्फ़-एस्टीम) व्यक्ति का स्वयं के मूल्यों, क्षमताओं योग्यताओं या नैतिकता में एक सकारात्मक विश्वास की भावना होती है। आत्मसम्मान के दायरे में स्वयं पर विश्वास (जैसे, "मुझे प्यार किया जाता है", "मैं लायक हूं") और साथ ही विजय, निराशा, गर्व और शर्म जैसी भावनात्मक स्थितियां शामिल हैं। स्मिथ और मैकी ने इसे परिभाषित करते हुए कहा, " आत्म-धारणा वह है जो हम स्वयं के बारे में सोचते हैं; आत्म-सम्मान, स्वयं का सकारात्मक या नकारात्मक मूल्यांकन है, इस संदर्भ में कि हम इसके बारे में कैसा महसूस करते हैं।" मनोवैज्ञानिक नैथनियल ब्रैंडेन कहते हैं- "[मैं] ऐसी एक भी मनोवैज्ञानिक समस्या के बारे में नहीं सोच सकता - चिंता और अवसाद से लेकर, अंतरंगता, सफलता का डर , पति या पत्नी की पिटाई या बच्चे से छेड़छाड़ तक - जिसका स्त्रोत आत्म-सम्मान की कमी में न हो"। :3 वे आत्म-सम्मान को मानसिक स्वास्थ्य से जोड़कर देखते हैं। अतः, यह जितना अधिक हो, व्यक्ति के लिए उतना ही बेहतर है। जिस प्रकार अत्यधिक स्वास्थ्य जैसा कुछ नहीं होता, अत्यधिक आत्म-सम्मान जैसा कुछ नहीं होता।